Սկսած 2012 թվականից տարիներ շարունակ Բեթթին աշխատել է Հայաստանի բոլոր առաջատար հեռուստատեսություններում, այդ թվում՝ Հայաստանի Հանրային հեռուստաընկերությունում՝ որպես հաղորդավար։ Վարել է տարբեր ձևաչափերի հաղորդումներ, որոնց թվում են «Հրաշալի յոթնյակ Բեթթիի հետ», «Տանը մենակ» հաղորդաշարերը: Բեթթին հեռուստատեսությունում է հայտնվել, սակայն, ավելի վաղ տարիքում: Նա հաճախ էր նկարահանվում «Հայրենիք» մանկական հեռուստաալիքի «Քաղաքավարության կանոնները» հաղորդման շրջանակներում: Վերջերս Էլիզաբեթ Դանիելյանը «Բեթթի Շոու» հեռուստանախագիծը վարելու նպատակով հրավեր է ստացել Հայաստանի ամենահեղինակավոր երաժշտական հեռուստաալիք 21TV–ի կողմից։